До Америчке Декларације независности 1776. године, британски уговори са северноафричким државама штитили су америчке бродове од берберских гусара. Мароко, који је 1777. године био прва независна држава која је јавно признала Сједињене Државе, 1784. године постао је прва сила берберске обале која је заузела амерички брод након што је та држава постигла независност . Претња од берберског гусарења довела је директно до оснивања америчке морнарице у марту 1794. Иако су Сједињене Државе осигурале мировне уговоре са државама берберске обале, биле су дужне да плаћају порез за заштиту од напада. Та обавеза била је тешка: 1800. године исплате откупа и данак берберским државама износиле су 20% годишњих издатака савезне владе Сједињених Држава .